На основу чл. 24.ст. 1. и чл. 52. Закона о локалним изборима („Службени гласник РС“, бр. 129/2007, 34/2010-Одлука УС, 54/2011 и 12/2020),

Изборна комисија града Врања, на седници одржаној 11.марта 2020.године, донела је

**Р Е Ш Е Њ Е**

ПРОГЛАШАВА СЕ Изборна листа ИВИЦА ДАЧИЋ – „Социјалистичка партија Србије (СПС)“, коју је, 11. марта 2020.године, поднела Социјалистичка партија Србијеза изборе за одборнике Скупштине Града Врања, расписане за 26.април 2020.године.

***О б р а з л о ж е њ е***

Изборна комисија града Врања утврдила је да је Социјалистичка партија Србије, преко овлашћеног лица, поднела благовремену и уредну документацију за Изборну листу ИВИЦА ДАЧИЋ – „Социјалистичка партија Србије (СПС)“, по закључку Градске изборне комисије, број: 013-24/2020-10.

Откалањањем недостатака, Градска изборна комисија је утврдила да је уз Изборну листу приложена сва законом прописана документација и да је правно ваљана, као и да Изборна листа испуњава услове из чл. 20.ст. 3. Закона о локалним изборима, у погледу броја кандидата на Изборној листи и заступљености мање заступљеног пола на Изборној листи.

Уз Изборну листу је, у складу са чл. 18.ст.1. Закона о локалним изборима, поднето укупно 1971 правно ваљаних оверених изјава бирача који подржавају Изборну листу.

На основу утврђеног, одлучено је као у диспозитиву овог Решења.

**ПОУКА О ПРАВНОМ СРЕДСТВУ**: Против овог решења може да се поднесе приговор Изборној комисији града Врања у року од 24 часа од дана доношења Решења.

У Врању, 11. марта 2020.године

Број: 013-26/2020-10

**ИЗБОРНА КОМИСИЈА ГРАДА ВРАЊА**

**ЗАМЕНИК ПРЕДСЕДНИКА,**

**Маја Јовић,с.р.**